ઈસ્લામાબાદ- ભ્રષ્ટાચારના આરોપમાં જેલમાં બંધ પાકિસ્તાના પૂર્વ વડાપ્રધાન નવાઝ શરીફે પાકિસ્તાનની હાલની ચૂંટણીના પરિણામને ચોરીથી મેળવેલો જનાદેશ ગણાવ્યો છે. અને ચેતવણી ઉચ્ચારી છે કે, આ પ્રકારના સંદિગ્ધ પરિણામો પાકિસ્તાનની રાજનીતિને ભ્રષ્ટ બનાવશે. પાકિસ્તાની મીડિયાના જણાવ્યા મુજબ અદિયાલા જેલમાં બંધ નવાઝ શરીફને મળવા આવતા લોકો સાથે વાતચીત દરમિયાન નવાઝ શરીફે ફૈસલાબાદ, લાહોર અને રાવલપિંડીના ચૂંટણીના પરિણામો અંગે શંકા વ્યક્ત કરી છે. ઉલ્લેખનીય છે કે, પાકિસ્તાન ચૂંટણીના પરિણામ સામે આવ્યા બાદ નવાઝ શરીફની આ પ્રથમ પ્રતિક્રિયા છે.